Onwettige goudprosessering in Pelgrimsrus ontdek | Maroela Media
Thabang Ntsibane (34) van Lesotho het Vrydag in die Graskop-landdroshof verskyn in verband met onwettige mynboubedrywighede.
Kapt. Dineo Lucy Sekgotodi, woordvoerder van die direktoraat vir prioriteitsmisdaadondersoeke (die Valke), het gesê Ntsibane is Donderdag deur Nelspruit se eenheid wat ernstige georganiseerde misdaad ondersoek, die nasionale ingrypingseenheid en misdaadintelligensie in hegtenis geneem.
"Die operasie is in Pelgrimsrus uitgevoer met 'n fokus op onwettige mynboubedrywighede. Ntsibane het 'n onwettige goudprosesseringslaboratorium bedryf. Die span het beslag gelê op die goudhoudende materiaal en kontant wat in die verdagte se besit gevind is."
Hy staan tereg op aanklag van die oortreding van die Wet op Edelmetale en Immigrasiewet.
Die saak is tot 15 September uitgestel vir 'n formele aansoek om borgtog en om die status van die verdagte in die land te bepaal.
Curriebeker bly in Pretoria!
Hou lank is die "onwettige burger/ emigrant" al in die land en bedryf hy die "onwettige " mynbou en hoe lank het dit die polisie en "valke" sonder vlerke geneem om dit te "ontdek"? Wat n sirkus.
Ek is nogal beïndruk met die entrepreneuring! Kyk die fabriek.. die smelthuis! En moetie dink ek grap nie, ek is ernstig..! Hy het nie mense aangeval en beroof nie. Hy het skatte uit die grond vergader, met 'n ordentlik opgestelde plan. My broers en ek is beroof deur die regering mbt minneraleregte in die rykste goud-area ter wêreld, toe die anc-regering besluit het, mineraleregte is nie meer verèrfbaar nie. Toe word dit gekonfiskeer vanuit 'n boedel. Nou sal julle verstaan waarom ek glimlag hieroor, en dit bestempel as entrepreneuring. :-) Wie is die anc om te sê alle edel metale… Lees meer »
Reg teenaan die Putfontein afrit van die N12 staan daar al meer as n jaar openlik twee goud was kaste wat voltyds deur n paar makkers bedryf word. Duisende mense ry elke dag daar verby en aanskou dit. Die Valke kan dit nie raaksien nie hulle kan net die klein weggesteekte plekkies op Pelgrimsrus sien.
Waar is hul prospekteer permitte, lisensie, rehabilitasie voorleggings en bankwaarborge wat wetklik vereis word, dit geld mos vir almal. tree op.
Dankie tog ek kon nog in 1993 'n dag by die OU Pelgrims spandeer. Wil nie eers dink hoe hy vandag lyk nie!